CELEX: 62010CA0021
Language: da
Date: 2011-07-21 00:00:00
Title: Sag C-21/10: Domstolens dom (Tredje Afdeling) af 21. juli 2011 — Károly Nagy mod Mezőgazdasági és Vidékfejlesztési Hivatal (anmodning om præjudiciel afgørelse fra Fővárosi Bíróság — Republikken Ungarn) (Fælles landbrugspolitik — finansiering over EUGFL — forordning (EF) nr. 1257/1999 og nr. 817/2004 — fællesskabsstøtte til udvikling af landdistrikterne — støtte til miljøvenlige produktionsmetoder inden for landbruget — anden landbrugsmiljøstøtte end »husdyrstøtte« , hvis tildeling er underlagt en betingelse om en vis belægningsgrad — anvendelse af det integrerede system for forvaltning og kontrol — ordningen for identifikation og registrering af kvæg — de nationale myndigheders oplysningsforpligtelse vedrørende betingelserne for ydelse af støtte)

10.9.2011   
            
            
               DA
            
            
               Den Europæiske Unions Tidende
            
            
               C 269/10
            
         Domstolens dom (Tredje Afdeling) af 21. juli 2011 — Károly Nagy mod Mezőgazdasági és Vidékfejlesztési Hivatal (anmodning om præjudiciel afgørelse fra Fővárosi Bíróság — Republikken Ungarn)
   (Sag C-21/10) (1)
   
   (Fælles landbrugspolitik - finansiering over EUGFL - forordning (EF) nr. 1257/1999 og nr. 817/2004 - fællesskabsstøtte til udvikling af landdistrikterne - støtte til miljøvenlige produktionsmetoder inden for landbruget - anden landbrugsmiljøstøtte end »husdyrstøtte«, hvis tildeling er underlagt en betingelse om en vis belægningsgrad - anvendelse af det integrerede system for forvaltning og kontrol - ordningen for identifikation og registrering af kvæg - de nationale myndigheders oplysningsforpligtelse vedrørende betingelserne for ydelse af støtte)
   2011/C 269/16
   Processprog: ungarsk
   
      Den forelæggende ret
   
   Fővárosi Bíróság
   
      Parter i hovedsagen
   
   
      Sagsøger: Károly Nagy
   
      Sagsøgt: Mezőgazdasági és Vidékfejlesztési Hivatal
   
      Sagens genstand
   
   Anmodning om præjudiciel afgørelse — Fővárosi Bíróság — fortolkning af artikel 22 i Rådets forordning (EF) nr. 1257/1999 af 17. maj 1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) og om ændring og ophævelse af visse forordninger (EFT L 160, s. 80), samt fortolkning af artikel 68 i Kommissionens forordning (EF) nr. 817/2004 af 29. april 2004 om gennemførelsesbestemmelser til Rådets forordning (EF) nr. 1257/1999 (EUT L 153, s. 30)– udelukkelse af en landbruger fra landbrugsmiljøstøtte som følge af manglende registrering af husdyrene i den integrerede drifts- og kontrolordning vedrørende visse EF-støtteordninger — mangel først påvist efter krydskontroller udført i henhold til nævnte ordning — anvendelse af den integrerede ordning på landbrugsmiljøstøtte, der ikke er »husdyrs«-støtte, men hvis tildeling er underordnet en vis belægningsgrad
   
      Konklusion
   
   
               1)
            
            
               For så vidt angår støtte på grundlag af artikel 22 i Rådets forordning (EF) nr. 1257/1999 af 17. maj 1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) og om ændring og ophævelse af visse forordninger, som ændret ved Rådets forordning (EF) nr. 1783/2003 af 29. september 2003, som er underlagt en betingelse om belægningsgrad, giver denne bestemmelse og artikel 68 i Kommissionens forordning (EF) nr. 817/2004 af 29. april 2004 om gennemførelsesbestemmelser til forordning nr. 1257/1999 de kompetente myndigheder mulighed for at foretage krydskontrol med oplysningerne i det integrerede system for forvaltning og kontrol og særligt at lægge de oplysninger til grund, som findes i en database under en national identifikations- og registreringsordning for kvæg, såsom den ungarske identifikations- og registreringsordning for kvæg (Egységes Nyilvántartási és Azonosítási Rendszer).
            
         
               2)
            
            
               Artikel 22 i forordning nr. 1257/1999, som ændret, og artikel 68 i forordning nr. 817/2004 giver de kompetente myndigheder mulighed for under kontrollen med betingelserne for ydelse af den i artikel 22 omhandlede landbrugsmiljøstøtte alene at undersøge oplysningerne i en national identifikations- og registreringsordning for kvæg, såsom den ungarske identifikations- og registreringsordning for kvæg, som begrundelse for afvisning af støtte uden nødvendigvis at skulle foretage andre kontroller.
            
         
               3)
            
            
               Artikel 22 i forordning nr. 1257/1999, som ændret, og artikel 68 i forordning nr. 817/2004, fortolket i lyset af artikel 16 i Kommissionens forordning (EF) nr. 796/2004 af 21. april 2004 om gennemførelsesbestemmelser vedrørende krydsoverensstemmelse, graduering og det integrerede forvaltnings- og kontrolsystem som omhandlet i forordning nr. 1782/2003, pålægger de nationale myndigheder — for så vidt som de alene kontrollerer oplysningerne i en national identifikations- og registreringsordning for kvæg, såsom den ungarske identifikations- og registreringsordning for kvæg, med henblik på at kontrollere betingelserne for ydelse af landbrugsmiljøstøtte efter artikel 22, som er underlagt en betingelse om belægningsgraden — en oplysningsforpligtelse vedrørende disse betingelser for ydelse af støtte, som består i at oplyse den berørte landbruger om, at alle dyr, for hvilke det konstateres, at de ikke er identificeret eller korrekt registreret ifølge ordningen for identifikation og registrering af kvæg, vil blive betragtet som dyr, der er anmeldt til støtte, og for hvilke der er konstateret uregelmæssigheder, som kan medføre retsvirkninger, såsom nedsættelse af eller udelukkelse fra den omhandlede støtte.
            
         
      (1)  EUT C 113 af 1.5.2010.